মূলত মাননীয় প্রধান বিচারপতির সাম্প্রতিক একটি বক্তব্যও এর সঙ্গে খুবই সঙ্গতিপূর্ণ। তিনি বলেছেন, ‘অবসরের পর বিচারপতিদের লেখা রায় বেআইনি ও সংবিধানপরিপন্থী’। কেননা এই বক্তব্যের ফলশ্রুতিতে সুনির্দিষ্টভাবে সংবিধানের পঞ্চদশ সংশোধনীর মাধ্যমে বহুল আলোচিত তত্ত্বাবধায়ক সরকারব্যবস্থা বিলোপ, দশম পার্লামেন্ট নির্বাচন আয়োজন ও বর্তমান সরকারের বৈধতাটিও প্রশ্নবিদ্ধ হয়েছে। বিষয়টি নিয়ে টেলিভিশন টকশোর আলোচকরা ছাড়াও বিপর্যস্ত সংসদের বাইরের বিরোধী দলগুলোও বেশ সোচ্চার। মূলত এখন তাদের নির্বাচন বর্জন করার বিষয়টি যৌক্তিকতাও পাচ্ছে বলেই প্রতীয়মান।